nacheme stündli chumi  zum  wald us, und gseh s'ersch mal i di herrlich bergwelt rundume. es fuchst mi scho, dassi de foti vergässe han.. nichstdestotrotz gnüssi de herrlichi tag und pflück unterwegs es paar feini heidelbeeri. schneller wie dassi denkt hetti, chunt d'hütte in sicht, wo ufeme chline hochplateau liit. wells di letschte paar tag grägnet hät, isch alles rächt sumpfig und füecht. es hät sogar seeli, wo susch kei sind, gseht mer am weg wo an see füehrt, dur de 'see' dure und uf de andere siite wieder wiiter....